Document ID: 32008D0277

РЕШЕНИЕ НА КОМИСИЯТА
от 26 март 2008 година
за изменение на Решение 2001/405/ЕО с цел удължаване на срока на валидност на екологичните критерии за присъждането на знака за екомаркировка на Общността на продукти от хартия тип „Тишу“
(нотифицирано под номер C(2008) 1222)
(текст от значение за ЕИП)
(2008/277/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1980/2000 на Европейския парламент и на Съвета от 17 юли 2000 г. относно ревизирана схема на Общността за присъждане на знака за екомаркировка (1), и по-специално член 6, параграф 1, втора алинея от него,
след консултация със Съвета по екомаркировка на Европейския съюз,
като има предвид, че:
(1)
Екологичните критерии, установени в Решение 2001/405/ЕО на Комисията от 4 май 2001 г. за установяване на екологичните критерии за присъждането на екомаркировка на Общността на продукти от хартия от тип „Тишу“ (2), са валидни до 4 май 2008 г.
(2)
Съгласно Регламент (ЕО) № 1980/2000 установените от посоченото решение екологични критерии, както и свързаните с тях изисквания за оценка и проверка бяха своевременно преразгледани.
(3)
В светлината на преразглеждането на тези критерии и изисквания е уместно да се удължи периодът на валидност на екологичните критерии и изискванията за Решение 2001/405/ЕО за период от 12 месеца.
(4)
Тъй като изискването за преразглеждане съгласно Регламент (ЕО) № 1980/2000 се отнася само за екологичните критерии и изискванията за оценяване и проверка, е целесъобразно Решение 2001/405/ЕО да остане в сила.
(5)
Решение 2001/405/ЕО следва да бъде съответно изменено.
(6)
Мерките, предвидени в настоящото решение, са в съответствие със становището на комитета, създаден по силата на член 17 от Регламент (ЕО) № 1980/2000,
ПРИЕ НАСТОЯЩОТО РЕШЕНИЕ:
Член 1
Член 3 от Решение 2001/405/ЕО се заменя със следното:
„Член 3
Екологичните критерии за продуктова група хартия тип „Тишу“, както и свързаните с тях изисквания за оценка и проверка са валидни до 4 май 2009 г.“
Член 2
Адресати на настоящото решение са държавите-членки.
Съставено в Брюксел на 26 март 2008 година.

Labels: 3
1
20